cyanic-selkie/wikianc huggingface dataset:
Παγκόσμιο πρωτάθλημα Φόρμουλα 1 (1982)
To 1982 διοργανώθηκε το 33ο Παγκόσμιο Πρωτάθλημα της Φόρμουλα 1. Τα δεκαέξι γκραν-πρι της σαιζόν ξεκίνησαν στις 24 Ιανουαρίου στη Νότια Αφρική και ολοκληρώθηκαν στις 26 Σεπτεμβρίου στο Λας Βέγκας των Ηνωμένων Πολιτειών. Νικητής στους οδηγούς αναδείχθηκε ο Κέκε Ρόσμπεργκ με Γουίλιαμς και στους κατασκευαστές η Φερράρι, μολονότι έχασε από ατυχήματα και τους δύο οδηγούς, με τους οποίους είχε ξεκινήσει τη χρονιά.
Η διοργάνωση σημαδεύθηκε από τρία γεγονότα:
Βαθμολογία οδηγών
Για το σύστημα βαθμολόγησης, βλ. Βαθμολόγηση στο Παγκόσμιο Πρωτάθλημα Φόρμουλα 1.
Με έντονα γράμματα, η κατάταξη του οδηγού που εκκίνησε απ' την pole position.
Στον κατάλογο δεν συμπεριλαμβάνονται 14 οδηγοί που δεν έλαβαν ούτε ένα βαθμό.
Βαθμολογία κατασκευαστών
Η Μπράμπαμ άλλαξε κινητήρα κατά τη διάρκεια του πρωταθλήματος. Κάθε συνδυασμός θεωρήθηκε χωριστή ομάδα για το πρωτάθλημα των κατασκευαστών.
Ελ: Ελαστικά Avon, Goodyear, Μichelin, Pirelli Βαθ: Βαθμοί, από το άθροισμα βαθμολογίας των δύο μονοθεσίων της ομάδας Νικ: Νίκες Πον: Πόντιουμ, φορές που οδηγός της τερμάτισε στην πρώτη τριάδα Pole: Pole-positions, φορές που οδηγός της εκκίνησε απ' την πρώτη θέση της αφετηρίας
Θάνατοι τον Σεπτέμβριο του 2008
Παρατίθενται θάνατοι σημαντικών προσώπων που συνέβησαν το Σεπτέμβριο του 2008, συνοδευόμενοι από τις πηγές που τους μετέδωσαν.
29 Σεπτεμβρίου
09
187
Η τρέχουσα σελίδα αφορά το έτος 187 κατά το Γρηγοριανό ημερολόγιο
Θάνατοι
Κατηγορία:Έτη
Τοπική Επιτροπή Ε.Ο.Κ. Χίου
Δράση
Η Τοπική Επιτροπή ιδρύθηκε επίσημα το 1985 με έδρα την πόλη της Χίου, με ενέργειες του τότε Προέδρου της κυρίου Ματθαίου Γιοβανάκη. Στη δικαιοδοσία της ανήκουν τα καλαθοσφαιρικά σωματεία των νήσων Χίου, Οινουσσών και Ψαρών.
Διοργάνωσε και τέλεσε για πρώτη φορά τοπικά πρωταθλήματα (Ανδρών-Εφήβων-Παίδων και Γυναικών) την αγωνιστική περίοδο 1985-1986 με τη συμμετοχή των πέντε (5) ιδρυτικών Σωματείων: Παγχιακός Γ.Σ. – Ν.Ο.Χίου – Όμηρος Καλλιμασιάς – Φ.Ο. Βροντάδου και Νηρέας Καρδαμύλων. Υπερνικώντας τις τεχνικές και οικονομικές δυσκολίες, τα σωματεία της Χίου λαμβάνουν μέρος τόσο στο Κύπελλο Ελλάδος όσο και στα Πανελλήνια Πρωταθλήματα.
Μετά την παραίτηση του προέδρου κ. Γιοβανάκη το 1989 καθήκοντα αναλαμβάνει ο κύριος Αχιλλέας Μιχαλιάδης, ο οποίος παρέμεινε επάξια πρόεδρος μέχρι τον Οκτώβρη του 2013 που αναλαμβάνει πρόεδρος ο Αλέξης Τσαρδάκας ο οποίος παραμένει πρόεδρος ως σήμερα. Η τοπική επιτροπή τα χρόνια που ακολούθησαν ανέλαβε και τέλεσε με πλήρη επιτυχία πάμπολλες διοργανώσεις (Αναπτυξιακά Πρωταθλήματα, Τουρνουά 3Χ3, φιλικούς αγώνες με Εθνικές Ομάδες κ.ά.) με αποκορύφωμα την διεξαγωγή της Ημιτελικής Φάσης του Πανευρωπαϊκού Πρωταθλήματος Κορασίδων τον Απρίλιο του 2003, πάντα με την αμέριστη συμπαράσταση της Τοπικής Αυτοδιοίκησης.
Τα ενεργά σωματεία είναι 16. Οι μεγαλύτερες διακρίσεις των σωματείων της Τ.Ε. Χίου και οι συμμετοχές των ομάδων της δύναμης της σε πανελλήνια πρωταθλήματα έχουν ως εξής:
Πρωταθλήματα
Η Ένωση διοργανώνει τα παρακάτω πρωταθλήματα:
Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στο δεύτερο όμιλο νότου της Γ' Εθνικής Κατηγορίας Ανδρών εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου. Με τη σειρά τους οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα σε πρώτη φάση το Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου και σε δεύτερη φάση το Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος.
Κάτοχοι κυπέλλων
μικρογραφία|236x236εσ|Στιγμιότυπο από τον τελικό κυπέλλου ανδρών του 2018. Το Κύπελλο Ανδρών Χίου δεν θεσμοθετήθηκε ταυτόχρονα με την έναρξη των πρωταθλημάτων, αλλά πέντε χρόνια αργότερα, το 1989. Από την αγωνιστική περίοδο 2011-12 ο θεσμός του κυπέλλου αναβίωσε και διεξάγεται ετησίως.
Κοινότητα Χριστού Λασιθίου
μικρογραφία|Η κοινότητα σε σχέση με τον δήμο.|498x498εσ Η Κοινότητα Χριστού είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Χριστός. Εκτός από την έδρα της, η κοινότητα περιλαμβάνει και τους οικισμούς Λακούδια, Μαθοκοτσανά και Σελάκανο. Η απογραφή του 2011 αναφέρει: Συνολικά, η κοινότητα έχει 101 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Αιμίλιο Πετσαγγουράκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας.
Παραπομπές
Κατηγορία:Δήμος Ιεράπετρας
Κολύμβηση στους Θερινούς Ολυμπιακούς Αγώνες 1896 – 500 μέτρα ελεύθερο ανδρών
Τα 500 μέτρα ελεύθερο ανδρών ήταν ένα από τα τέσσερα αγωνίσματα κολύμβησης στο πρόγραμμα των Θερινών Ολυμπιακών Αγώνων του 1896 στην Αθήνα.
Σύνοψη αγωνίσματος
Μόνο τρεις αθλητές αγωνίστηκαν στα 500 μέτρα ελεύθερο, στο αγώνισμα που διεξήχθη στο λιμάνι της Ζέας στις 11 Απριλίου. Νικητής αναδείχθηκε ο Αυστριακός Πάουλ Νόιμαν, ο οποίος κέρδισε το πρώτο χρονολογικά χρυσό μετάλλιο για τη χώρα του σε Ολυμπιακούς Αγώνες, ενώ αυτό ήταν το δεύτερο μετάλλιο της Αυστρίας στη διοργάνωση, μετά το ασημένιο του Ότο Χέρσμαν στα 100 μέτρα ελεύθερο λίγη ώρα νωρίτερα.
Τελική κατάταξη
Σύμφωνα με τον επίσημο ιστότοπο των Ολυμπιακών Αγώνων, της ΔΟΕ, η κατάταξη στα 500 μέτρα ελεύθερο είναι η εξής :
Πηγές
500 μέτρα
Γυμναστική στους Θερινούς Ολυμπιακούς Αγώνες 1904 – Σύνθετο ατομικό τριών οργάνων ανδρών
Το σύνθετο ατομικό ανδρών με τρία όργανα ή τρίαθλο γυμναστικής ήταν ένα από τα έντεκα αγωνίσματα γυμναστικής στο πρόγραμμα των Θερινών Ολυμπιακών Αγώνων του 1904 στο Σαιντ Λούις. Ήταν η μοναδική φορά που το εν λόγω αγώνισμα έλαβε χώρα σε διοργάνωση Ολυμπιακών Αγώνων.
Σύνοψη αγωνίσματος
Το αγώνισμα διεξήχθη το διήμερο 1-2 Ιουλίου στο Φράνσις Φιλντ. Τα τρία όργανα που χρησιμοποιήθηκαν ήταν το δίζυγο, το μονόζυγο και ο ίππος και κάθε αθλητής είχε δικαίωμα για μία προσπάθεια στο κάθε ένα. Για κάθε προσπάθεια, τρεις κριτές έδιναν βαθμολογία από το 0 έως το 5. Έτσι, κάθε αθλητής μπορούσε να πάρει έως 15 βαθμούς ανά όργανο και έως 45 στο σύνολο.
Συμμετείχαν συνολικά 119 αθλητές από 3 χώρες. Νικητής αναδείχθηκε ο Άντολφ Σπίνλερ από την Ελβετία (το μοναδικό χρυσό μετάλλιο της χώρας στους Αγώνες του 1904) με 43.49 βαθμούς. Το ασημένιο κατέκτησε ο Τζούλιους Λένχαρτ από τις ΗΠΑ με 43 βαθμούς και το χάλκινο ο Βίλελμ Βέμπερ από τη Γερμανία με 41.60 βαθμούς.
Τα αποτελέσματα από αυτό το αγώνισμα, όπως και από το τρίαθλο του στίβου, χρησιμοποιήθηκαν για να καθορίσουν την τελική κατάταξη στο αγώνισμα του σύνθετου ατομικού.
Τελική κατάταξη
Αναλυτικά, η τελική κατάταξη των πρώτων 30 αθλητών:
Πηγές
Σύνθετο ατομικό τριών οργάνων
Θέστιος
Στην ελληνική μυθολογία, ο Θέστιος (που δεν πρέπει να συγχέεται με τον Θέσπιο ή τον Θέσπιδα) ήταν ηγεμόνας της πόλης Πλευρώνας στην Αιτωλία, υιούς της Δημονίκης και του θεού Άρη ή κατ' άλλους του Αγήνορα. Αναφέρεται από τον Στράβωνα (Ι 461 κ.ε.). Αδέλφια του Θεστίου ήταν ο Εύηνος, ο Πύλος και ο Μώλος.
Πηγή
Θεστιος
100 Years (ταινία)
Το 100 Years: The Movie You Will Never See (ελληνικά: 100 Χρόνια: Η ταινία που δεν θα δείτε ποτέ) είναι επερχόμενη ταινία με σεναριογράφο και πρωταγωνιστή τον Τζον Μάλκοβιτς και σκηνοθεσία του Ρόμπερτ Ροντρίγκεζ. Το 100 Years αναμένεται να κυκλοφορήσει στις 18 Νοεμβρίου 2115.
Ο Μάλκοβιτς και ο Ροντρίγκεζ ανακοίνωσαν το Νοέμβριο του 2015 ότι είχαν συνεργαστεί με την εταιρεία που διανέμει το κονιάκ Louis XIII για να δημιουργήσουν μια ταινία εμπνευσμένη από τα εκατό χρόνια που χρειάζεται για να ωριμάσει το συγκεκριμένο μπουκάλι. Στις 18 Νοεμβρίου του 2015, ο Μάλκοβιτς και ο Ροντρίγκεζ κυκλοφόρησαν τρία τρέιλερ που δείχνουν κάποια πλάνα από την ταινία. Σε αυτά φαντάστηκαν τρία διαφορετικά πιθανά μέλλοντα από μια δυστοπία σε έναν τεχνολογικό παράδεισο.
Μέχρι την κυκλοφορία της, η ταινία θα διατηρείται σε ένα υψηλής τεχνολογίας ασφαλές αλεξίσφαιρο γυαλί που θα ανοίξει αυτόματα στις 18 Νοεμβρίου του 2115, την ημερομηνία πρεμιέρας της ταινίας, για την οποία στάλθηκαν διπλές προσκλήσεις κατασκευασμένες από μέταλλο σε χίλιους καλεσμένους από όλο τον κόσμο, συμπεριλαμβανομένων του Μάλκοβιτς και Ροντρίγκεζ, τις οποίες μπορούν να δώσουν στους απογόνούς τους. Η πλοκή της ταινίας είναι μυστικό που γνωρίζει μόνο ένας στενός κύκλος ατόμων.
Το χρηματοκιβώτιο στο οποίο διατηρείται η ταινία είχε παρουσιαστεί το 2016 στο Φεστιβάλ των Καννών και σε διάφορες άλλες πόλεις στον κόσμο, πριν επιστρέψει στο Κονιάκ της Γαλλίας και τα κελάρια Louis XIII.
Εξωτερικοί σύνδεσμοι
Κατηγορία:Επερχόμενες ταινίες Κατηγορία:Αγγλόφωνες ταινίες Κατηγορία:Γαλλικές ταινίες
Αϊγκιούν Καζίμοβα
Η Αϊγκιούν Αλασγκιάρ γκιζί Καζίμοβα (Aygün Ələsgər qızı Kazımova, Μπακού, 26 Ιανουαρίου 1971) είναι Αζέρα τραγουδίστρια, συνθέτρια, μουσικός της ποπ και ηθοποιός. Είναι μια από τις πιο γνωστές λαϊκές τραγουδίστριες στο Αζερμπαϊτζάν. Η Αϊγκιούν Καζίμοβα θεωρείται δημιουργός της σύγχρονης μουσικής του Αζερμπαϊτζάν. Έδωσε συναυλία στη Μόσχα. Το 2007, "Tofig Bəhramov" γήπεδο "Öpsən" έδωσε η συναυλία είναι. 2002 και 2006 "Best Model Βασίλισσα" άδεια μάρκα "καλύτερο μοντέλο του Αζερμπαϊτζάν» διοργάνωσε τον διαγωνισμό. Του "Hayat Ona Guzel" iTunes πιο ακούσει Τουρκία έλαβε επίσης μέρος στο Top50 σε 39 χιλ. Αϊγκιούν Καζίμοβα το 2012. "του Παγκοσμίου Κυπέλλου της FIFA Αζερμπαϊτζάν U-17 Γυναικών 2012", διάβαζε τον ύμνο του αγώνα ποδοσφαίρου. Έγραψε τραγούδια μαζί στο Χόλιγουντ για την πρώτη του Αζερμπαϊτζάν καλλιτέχνη Snoop Dogg τράβηξε κλιπ. Αϊγκιούν Καζίμοβα οι επίσημες 7 άλμπουμ (πάνω από 10 μη επίσημη), πάνω από 50 κλιπ, έχουμε πάνω από 350 τραγούδια. Αϊγκιούν Καζίμοβα Αζερμπαϊτζάν είναι γνωστή ως η βασίλισσα της μουσικής.
κλιπ
• 2
Εξωτερικοί σύνδεσμοι
Κατηγορία:Ποπ μουσικοί Κατηγορία:Αζέρες τραγουδίστριες Κατηγορία:Αζέροι τραγουδοποιοί Κατηγορία:Αζέρες ηθοποιοί κινηματογράφου Κατηγορία:Αζέρες ηθοποιοί τηλεόρασης
ΑΣ Μον-Ντορ
Η ΑΣ Μον-Ντορ είναι ποδοσφαιρική ομάδα από τη Νέα Καληδονία, με έδρα τα προάστια της Νουμεά.
Ιδρυθείσα στις 25 Ιανουαρίου 1999, η ομάδα έχει κατακτήσει τέσσερις φορές το Πρωτάθλημα Νέας Καληδονίας, ενώ έχει επίσης κατακτήσει τρεις φορές το Κύπελλο Νέας Καληδονίας. Η ΑΣ Μον-Ντορ έχει ακόμη λάβει μέρος σε διασυλλογική διοργάνωση και συγκεκριμένα το Τσάμπιονς Λιγκ το 2007, όπου αποκλείστηκε στην φάση των ομίλων, τερματίζοντας στην τελευταία θέση του ομίλου της, καθώς ηττήθηκε σε όλες τις αναμετρήσεις της. Η ομάδα, με βάση την ιστορία της, φαίνεται να έχει μια ιδιαίτερη παράδοση στον θεσμό του εγχώριου κυπέλλου, καθώς έχει φτάσει στον τελικό συνολικά έξι φορές, σε συνολικά έντεκα χρόνια ύπαρξης. Θεωρείται ως ένας εκ των σημαντικότερων συλλόγων της Νέας Καληδονίας από τις αρχές της δεκαετίας του 2000 και η μεγαλύτερη αντίπαλος της ΑΣ Μαζεντά από την Νουμεά.
Πρόεδρος της Γερμανίας
Ιστορία
Στη Γερμανία ο θεσμός του προέδρου της δημοκρατίας ξεκίνησε με τη σύνταξη του Συντάγματος της Βαϊμάρης το 1919 μετά τη λήξη του Α΄ Παγκόσμιου Πόλεμου και την παραίτηση του κάιζερ Γουλιέλμου Β΄. Ο αρχηγός κράτους από τότε μέχρι και τη διάλυση της δημοκρατίας της Βαιμάρης ονομάστηκε Reichspräsident (Πρόεδρος του Ράιχ). Το σύνταγμα της δημοκρατίας της Βαϊμάρης προέβλεπε πως το πολιτικό καθεστώς την Ημιπροεδρική δημοκρατία δηλαδή πως οι δύο ανώτεροι πολιτικοί ηγέτες (Πρόεδρος και Καγκελάριος) θα μοιράζονταν την πολιτική εξουσία. Ο πρόεδρος είχε την εξουσία να διορίζει τον καγκελάριο αλλά και να απαλλάξει την κυβέρνηση του τελευταίου από τα καθήκοντα της όποτε αυτός ήθελε καθώς επίσης μπορούσε και να δυαλίσει το κοινοβούλιο κατά βούληση του ενώ είχε τον πρώτο λόγο και στη διαμόρφωση της εξωτερικής πολιτικής της χώρας. Επίσης σε έκτακτες καταστάσεις όπως πόλεμοι για παράδειγμα, κατείχε υπέρτατες εξουσίες. Ο θεσμός καταργήθηκε λίγο μετά από τον διορισμό του Χίτλερ στην καγκελαρία.
Ναζιστική Γερμανία (1933-1945)
Με την άνοδο του Χίτλερ στην καγκελαρία αποφασίστηκε η κατάργηση πολλών άρθρων του συντάγματος της Δημοκρατίας της Βαϊμάρης. ο Χίτλερ αποφάσισε στην κατάργηση και αυτή του προέδρου αλλά ουσιαστικά και αυτή του καγκελάριου αναλαμβάνοντας ο ίδιος και τα δύο αξιώματα με τον νέο τίτλο του Φύρερ. Ο θεσμός επανήλθε με την αυτοκτονία του Χίτλερ το 1945 ως Αρχηγός κράτους και διορίστηκε ο Καρλ Νταίνιτς όπου ήταν και ο τελευταίος ναζιστής ηγέτης.
Κατεχόμενη Γερμανία (1945-1949)
Κατά την περίοδο 1945-1949 η Γερμανία είχε περάσει στα χέρια των Συμμάχων όπου και είχε διαιρεθεί σε διάφορες στρατιωτικές ζώνες κατοχής. ο θεσμός δεν υπήρξε καθόλου εκείνη την περίοδο καθώς σε κάθε ζώνη κατοχής διοριζόταν ένας στρατιωτικός κυβερνήτης.
Ανατολική Γερμανία (1949-1990)
Ο θεσμός του προέδρου της δημοκρατίας στην Ανατολική Γερμανία είχε μικρή διάρκεια καθώς με τον θάνατο του πρώτου προέδρου Βέλχεμ Πίεκ ο θεσμός αντικαταστάθηκε από το αξίωμα του αρχηγού κράτους.
Δυτική Γερμανία (1949-1990)
Με τη σύνταξη του συντάγματος της Δυτικής Γερμανίας ο θεσμός του προέδρου επανήλθε. Πρώτος πρόεδρος εκλέχθηκε ο Τέοντορ Χόις.
Σύγχρονη Γερμανία (1990-)
Μετά την ενοποίηση της Γερμανίας μετά από 50 χρόνια ο θεσμός του προέδρου μετονομάστηκε σε ομοσπονδιακό πρόεδρο και το σύνταγμα ήταν παρόμοιο με αυτό της Δυτικής Γερμανίας. κέντρο|μικρογραφία|787x787εσ|Η προεδρική κατοικία στο [[Βερολίνο]]
Πριν την ένωση 1949-1990
Εκλογή προέδρου έγινε για πρώτη φορά στη Δυτική Γερμανία στις 12 Σεπτεμβρίου 1949 (εξελέγη ο Τέοντορ Χόις, ο οποίος επανεξελέγη στις 17 Ιουλίου 1954). Την 1η Ιουλίου 1957 στο αξίωμα εξελέγη ο Χάινριχ Λίμπκε, ο οποίος πέτυχε την επανεκλογή του την 1η Ιουλίου του 1964. Επόμενος πρόεδρος εξελέγη στις 5 Μαρτίου 1969 ο Γκούσταφ Χάινεμαν, στις 23 Μαΐου 1974 ο Βάλτερ Σέελ, στις 23 Μαΐου 1979 ο Καρλ Κάρστενς, στις 23 Μαΐου 1984 ο Ρίχαρντ φον Βάιτσεκερ (επανεξελέγη στις 23 Μαΐου 1989).
Μετά την ένωση (1990-σήμερα)
Στην πρώτη προεδρική εκλογή μετά την ενοποίηση της Γερμανίας, στις 23 Μαΐου 1994, πρόεδρος εξελέγη ο Χριστιανοδημοκράτης Ρόμαν Χέρτσογκ. Στις επόμενες εκλογές (23 Μαΐου 1999) νικητής αναδείχθηκε ο σοσιαλδημοκράτης Γιοχάνες Ράου. Ο Χορστ Κέλερ κέρδισε τις εκλογές στις 23 Μαΐου 2004 και επανεξελέγη στις 23 Μαΐου 2009. Στις 31 Μαΐου 2010 ο Κέλερ παραιτήθηκε και έγιναν πρόωρες προεδρικές εκλογές στις οποίες επικράτησε ο Κρίστιαν Βουλφ στις 30 Ιουνίου 2010. Ο Βουλφ επίσης παραιτήθηκε στις 17 Φεβρουαρίου 2012 και έγιναν ξανά πρόωρες εκλογές στις 18 Μαρτίου 2012, με νικητή τον Γιόαχιμ Γκάουκ.
2017
To 2017 διεξήχθη εκλογή προέδρου στις 12 Φεβρουαρίου. Ο πρόεδρος εξελέγη από τον 1ο γύρο και ανέλαβε καθήκοντα στις 19 Μαρτίου 2017. Νικητής με 931 ψήφους ήταν ο Φρανκ-Βάλτερ Σταϊνμάιερ.
2022
Ο Φρανκ-Βάλτερ Σταϊνμάιερ επανεξελέγη Πρόεδρος στις 13 Φεβρουαρίου 2022 με 1.045 ψήφους.
Εξωτερικοί σύνδεσμοι
Κατηγορία:Πολιτική της Γερμανίας
METRO ΑΕΒΕ
Η εταιρεία ιδρύθηκε το 1976 με την επωνυμία METRO Ανώνυμη Εμπορική και Βιομηχανική Εταιρεία Ειδών Διατροφής και Οικιακής Χρήσεως και το διακριτικό τίτλο METRO. Προήλθε από το συνεταιρισμό οκτώ παντοπωλών, ενώ ήταν και παραμένει Ελληνικών συμφερόντων. Ο κύκλος εργασιών της εταιρείας προέρχεται από δύο βασικές κατηγορίες καταστημάτων: τις πωλήσεις λιανικής μέσα από τα My market και τις πωλήσεις χονδρικής μέσα από τα METRO Cash & Carry.
Το Φεβρουάριο του 2016, η εταιρεία απέκτησε την ιστορική, ελληνική αλυσίδα super market Βερόπουλος επεκτείνοντας την παρουσία της σε στρατηγικά σημεία σε όλη την Ελλάδα και μέχρι σήμερα έχει παρουσία σε 277 σημεία πώλησης με τις αλυσίδες χονδρικής και λιανικής, απασχολώντας πάνω από 10.600 εργαζόμενους. Σε μία κίνηση σταθμό για την ιστορία της, το 2020 εγκαινίασε το πρώτο κατάστημά της εκτός Ελλάδος, το «BEST VALUE για επαγγελματίες» στην Κύπρο.
Ιστορία
Η METRO ΑΕΒΕ προήλθε από το συνεταιρισμό οκτώ παντοπωλών το 1976 όπου και έγιναν και τα εγκαίνια του πρώτου καταστήματος Cash & Carry στην Πέτρου Ράλλη. Το 1977 τα κεντρικά γραφεία της εταιρείας μεταφέρθηκαν στη Λεωφόρο Συγγρού και εγκαινιάστηκε το πρώτο super market METRO στον Κορυδαλλό, ενώ το 1979, δύο μόλις χρόνια αργότερα, το προσωπικό της αριθμούσε 100 άτομα.
Τέσσερα χρόνια μετά τα κεντρικά γραφεία και οι κεντρικές αποθήκες μεταφέρθηκαν σε ιδιόκτητο κτίριο στη Μεταμόρφωση, ενώ το 1984 εγκαινιάστηκε το 10ο κατάστημα της αλυσίδας στην οδό Πειραιώς στο Μοσχάτο.
Τρία χρόνια αργότερα η METRO έγινε η πρώτη εταιρεία που εγκατέστησε φορητά τερματικά στα καταστήματά της ενώ το 1990, ολοκληρώθηκε η τοποθέτηση scanning στα καταστήματα χονδρικής. Επίσης το 1990 εγκαινιάστηκε το πρώτο κατάστημα εκτός Αθηνών, στη Ρόδο και το 20ο κατάστημα στην Ηλιούπολη, ενώ τέσσερα χρόνια μετά έγινε νέα επέκταση των κεντρικών γραφείων και το προσωπικό ξεπέρασε τα 1.000 άτομα.
Το 1995 τα καταστήματά της έφτασαν τα 30 και το 1996 τοποθετήθηκε σύστημα σάρωσης (scanning) και στα Super market της εταιρείας. Την επόμενη χρονιά δημιουργήθηκε Κέντρο Ψυχαγωγίας και Μόρφωσης στη Μεταμόρφωση, και εγκαινιάστηκε το 40ο κατάστημα στην Κέρκυρα. Το 1998 η METRO κέρδισε το Α΄ βραβείο Δημιουργίας από το Κέντρο Πληροφοριών του ΟΗΕ για τη συμμετοχή της στο Διαγωνισμό Φυλλαδίου, με την ευκαιρία της 50ης επετείου της Οικουμενικής Διακήρυξης των Ανθρωπίνων Δικαιωμάτων. Τον επόμενο χρόνο ανέλαβε την προεδρία του ΣΕΣΜΕ ο πρόεδρος της εταιρείας κ. Παντελής Παντελιάδης, επεκτάθηκαν οι κεντρικές αποθήκες της αλυσίδας και εγκαινιάστηκε το 50ο  κατάστημά στις Σέρρες. Το 2002 τα καταστήματα έφτασαν τα 60 με την προσθήκη ενός ακόμη στο Μαραθώνα.
Το 2008, μαζί με τα έναρξη εργασιών του Κέντρου Διανομής Οινοφύτων, μία επένδυση συνολικής αξίας 35 εκ.€, εγκαινιάζεται το 45ο κατάστημα My market στο Σχηματάρι, ενώ μέσα στο 2009 γίνονται τα εγκαίνια τεσσάρων ακόμη Cash & Carry, στην Πρέβεζα, Κόρινθο, Λιβαδειά και Χανιά με τα καταστήματα METRO Cash & Carry να φτάνουν τα 34. Το 2010 εγκαινιάστηκαν 4 νέα καταστήματα, 2 My Market στο Αλιβέρι και στο Ξυλόκαστρο και 2 METRO Cash & Carry στην Καρδίτσα και στην Σπάρτη. Επιπλέον, το 2011 δύο νέα My market εγκαινιάστηκαν στη Θήβα, και στο Κιάτο, το πρώτο βιοκλιματικό κατάστημα My market.
To 2016 η METRO αποκτά τον αποκλειστικό έλεγχο των επιχειρηματικών δραστηριοτήτων της μεγάλης εταιρείας Βερόπουλος στην Ελλάδα, αυξάνει σημαντικά το δίκτυό της στη λιανική πώληση και εξαπλώνεται σε στρατηγικά σημεία σε όλη την ελληνική επικράτεια. Παράλληλα, η εταιρεία αποκτά και δύο ακόμη Κέντρα Διανομής, στη Μάνδρα Αττικής και τη Γέφυρα Θεσσαλονίκης. Το 2019 εγκαινιάζεται το 50ο κατάστημα METRO Cash & Carry, στο νησί της Ζακύνθου. Τον Ιανουάριο του 2020, η εταιρεία ανοίγει το πρώτο της κατάστημα στην Κύπρο, το «BEST VALUE για επαγγελματίες» με έδρα τη Λεμεσό, όπου υιοθετεί το μοντέλο χονδρικής πώλησης και απευθύνεται στους επαγγελματίες του νησιού. Η συνολική επένδυση ανήλθε στα 10 εκατ. ευρώ. Τον Οκτώβριο του 2020, η εταιρεία προχωράει σε στρατηγική συνεργασία για τη δημιουργία του πανελλαδικού δικτύου φόρτισης ηλεκτρικών οχημάτων «Charge Plus». Το φιλόδοξο σχέδιο θα ολοκληρωθεί το 2024 με 320 φορτιστές σε 160 καταστήματα My market και METRO Cash & Carry σε όλη την Ελλάδα, συμβάλλοντας με υπευθυνότητα στο Εθνικό Σχέδιο Ηλεκτροκίνησης. Το δίκτυο θα παρέχει τη δυνατότητα φόρτισης σε ηλεκτρικά και υβριδικά οχήματα και θα είναι διαρκώς αναπτυσσόμενο, προσφέροντας καινοτόμες υπηρεσίες.
Σήμερα, η METRO ΑΕΒΕ διαθέτει δύο αλυσίδες καταστημάτων: Τα καταστήματα χονδρικής METRO Cash & Carry, με 50 σημεία σε όλη την Ελλάδα και τα καταστήματα λιανικής My market, με 227 καταστήματα σε ολόκληρη την Ελλάδα. Επιπλέον, το πρώτο κατάστημα BEST VALUE για επαγγελματίες στη Λεμεσό της Κύπρου.
METRO Cash & Carry
Τα METRO Cash & Carry στεγάζονται σε χώρους έκτασης από 1.500 τ.μ. έως 3.000 τ.μ. και βρίσκονται σε όλη την Ελλάδα. Σήμερα υπάρχουν 50 METRO Cash & Carry.
Παρακάτω φαίνεται ο ρυθμός ανάπτυξης των καταστημάτων.
My market
Τα My market είναι καταστήματα με χώρους πώλησης 800 - 1.700τ.μ., τα οποία βρίσκονται σε συνέχεια της ενοποίησης με την Βερόπουλος σε όλη την Ελλάδα.
Παρακάτω φαίνεται ο ρυθμός ανάπτυξης των καταστημάτων.
Εξωτερικοί σύνδεσμοι
Κατηγορία:Ελληνικές επιχειρήσεις Κατηγορία:Ελληνικά εμπορικά σήματα
Άντριου Τζόνσον
Ο Άντριου Τζόνσον (Andrew Johnson, 29 Δεκεμβρίου 1808 - 31 Ιουλίου 1875) ήταν ο 16ος Αντιπρόεδρος και ο 17ος πρόεδρος των ΗΠΑ. Πριν γίνει αντιπρόεδρος ήταν κυβερνήτης και γερουσιαστής από το Τενεσί. Όταν το Τενεσί, και 10 άλλες νότιες πολιτείες, ανακήρυξαν την απόσχιση τους από τις ΗΠΑ, ήταν ο μόνος από τις 10 πολιτείες που δεν παραιτήθηκε από τη θέση του στο Κογκρέσο. Ένας νότιος δημοκράτης εκλέχθηκε ως αντιπρόεδρος κατά τη διάρκεια της προεδρικής θητείας του Αβραάμ Λίνκολν το 1864.
Έγινε πρόεδρος το 1865 μετά τη δολοφονία του προέδρου Λίνκολν. Το Κογκρέσο μετά διοικούταν από ρεπουμπλικάνους, οι οποίοι μετά τη δολοφονία του Λίνκολν έθεσαν αυστηρότερους όρους από ό,τι ο Τζόνσον ήθελε για την ανασυγκρότηση των νότιων πολιτειών που είχαν επαναστατήσει. Ως αποτέλεσμα ακύρωσε 29 αποφάσεις που είχαν παρθεί από το Κογκρέσο.
Επίσης ήταν ο πρώτος πρόεδρος της χώρας που παραπέμφθηκε από τη Βουλή των Αντιπροσώπων αλλά τελικά αθωώθηκε στη Γερουσία για μια ψήφο και τελείωσε τη θητεία του. Ήταν ο μόνος πρόεδρος των ΗΠΑ που δεν είχε ποτέ φοιτήσει στη ζωή του. Γράμματα διδάχτηκε από τη γυναίκα του. Οι ΗΠΑ αγόρασαν την Αλάσκα από τη Ρωσία για 7,2 εκατομμύρια δολάρια (2 σεντ το στρέμμα) κατά τη διάρκεια της προεδρίας του.
Εξωτερικοί σύνδεσμοι
Κατηγορία:Πρόεδροι των ΗΠΑ Κατηγορία:Αντιπρόεδροι των ΗΠΑ Κατηγορία:Τενεσί
Φίλιππος Πατσαλής
Ο Φίλιππος Πατσαλής είναι Ελληνοκύπριος πολιτικός και ιατρός. Διετέλεσε Υπουργός Υγείας της Κύπρου.
Βιογραφικά στοιχεία
Ο Φίλιππος Πατσαλής γεννήθηκε στις 12 Ιουλίου 1962 στην Αθηένου. Σπούδασε βιολογία στο Αριστοτέλειο Πανεπιστήμιο Θεσσαλονίκης. Ακολούθως απέκτησε μεταπτυχιακούς τίτλους MA, MPh και διδακτορικό PhD στην ανθρώπινη γενετική από το Κολλέγιο Σίτυ της Νέας Υόρκης. Συνέχισε με μεταδιδακτορικές σπουδές στο Πανεπιστήμιο της Νέας Υόρκης και στο Πανεπιστήμιο Κολούμπια. Ειδικεύτηκε στο Memorial Slοan-Kettering Cancer Center και στο Cornell Medical Center.
Έλαβε επαγγελματική άδεια στις ειδικότητες κυτταρογενετικής και μοριακής γενετικής από το New York Department of Health, από το American Board of Bioanalysis και από το College of American Pathologists. Επέστρεψε στην Κύπρο το 1993. Δημιούργησε και διεύθυνε το Τμήμα Κυτταρογενετικής στο υπό ίδρυση τότε Ινστιτούτο Νευρολογίας και Γενετικής Κύπρου. Το 2007 ανέλαβε ως Γενικός Εκτελεστικός Ιατρικός Διευθυντής του Ινστιτούτου Νευρολογίας και Γενετικής Κύπρου. Επιπρόσθετα, είναι καθηγητής γενετικής και Provost (Γενικός Διευθυντής) στη Σχολή Μοριακής Ιατρικής Κύπρου και του έχουν δοθεί τιμητικά τίτλοι καθηγητή σε πανεπιστήμια της Κύπρου και του εξωτερικού.
Έχει εξασφαλίσει δεκάδες ανταγωνιστικά ερευνητικά προγράμματα από την Ευρωπαϊκή Ένωση, συμπεριλαμβανομένου και του πιο σημαντικού προγράμματος της Ευρωπαϊκής Ένωσης, το ERC Advanced Grant, το οποίο δίδεται σε πολύ λίγους ανώτερους επιστήμονες της Ευρώπης με μοναδικό κριτήριο την αριστεία. Έχει διορισθεί σε πολλά Συμβούλια Έκδοσης (Editorial Board) σε διεθνή επιστημονικά περιοδικά. Έχει συνεισφέρει κεφάλαια σε οκτώ βιβλία και έχει δημοσιεύσει πάνω από 100 επιστημονικά πρωτότυπα άρθρα σε έγκριτα διεθνή επιστημονικά περιοδικά όπως το Nature Medicine, Lancet, κ.α..
Ακόμη, είναι Επιστημονικός Υπεύθυνος και Επικεφαλής της ερευνητικής ομάδας η οποία ανακάλυψε και έκανε πατέντα τη μέθοδο της μη-επεμβατικής προγεννητικής διάγνωσης για το σύνδρομο Down. Έχει βραβευθεί με περισσότερα από 30 εθνικά και διεθνή βραβεία, όπως το Εθνικό Βραβείο Έρευνας το 2008, το Εθνικό Βραβείο Καινοτομίας το 2009, το Βραβείο Διακεκριμένου Απόφοιτου των ΗΠΑ του Υπουργείου Εξωτερικών των ΗΠΑ το 2011, το βραβείο Άνδρας της Χρονιάς 2011 καθώς και το Αργυρό Μετάλλιο του Κοινοβουλίου το 2012, το οποίο αποτελεί την ύψιστη διάκριση της Βουλής των Αντιπροσώπων.
Το 2013 βραβεύτηκε με το εθνικό βραβείο της Κύπρου για τη διάκριση, την επιστημονική του αριστεία και για την εξασφάλιση του ERC Advanced Grant από το Ευρωπαϊκό Συμβούλιο Έρευνας.
Πολιτική διαδρομή
Στις 14 Μαρτίου 2014 διορίστηκε Υπουργός Υγείας στην κυβέρνηση Νίκου Αναστασιάδη, θέση στην οποία παρέμεινε έως τις 26 Ιουλίου 2015. Αποχώρησε μετά από δική του παραίτηση για προσωπικούς λόγους.
Πηγές
Κατηγορία:Κύπριοι γενετιστές Κατηγορία:Υπουργοί Υγείας (Κύπρος) Κατηγορία:Κυβέρνηση Νίκου Αναστασιάδη 2013
190
Η τρέχουσα σελίδα αφορά το έτος 190 κατά το Γρηγοριανό ημερολόγιο
Θάνατοι
Κατηγορία:Έτη
Γκαρφ
Η Γκαρφ (αγγλικά: Garff, μανξ: Garff) είναι μια από τις έξι περιφέρειες ιστορικές της νήσου του Μαν. Πρωτεύουσα είναι το Λάξεϊ. Η Γκαρφ βρίσκεται στο βορειοανατολικό τμήμα της χώρας.
Σύνορα
Η Γκαρφ συνορεύει στα βορειοδυτικά με το Άυρ και στα νοτιοδυτικά με τη Μέση περιφέρεια.
Χωριά
Κατηγορία:Νήσος του Μαν
Δήμος Λευκασίου
Ο Δήμος Λευκασίου ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο, διευρυμένο Δήμο Καλαβρύτων. Βρισκόταν στα νότια του νομού και απλωνόταν στις πλαγιές των Αροανίων. Ο δήμος αποτελούταν από 16 δημοτικά διαμερίσματα και είχε πληθυσμό 3.067 κατοίκους. Η έκταση του δήμου ήταν 253,2 τ.χλμ.
Με το ΦΕΚ 35Α της 29/02/2008 βάσει του Π.Δ. 17/2008 μετονομάστηκε σε Δήμος Κλειτορίας. Έδρα του δήμου ήταν η Κλειτορία.
Δήμος Κλειτορίας (1835-1912)
Στην ίδια γεωγραφική περιοχή λειτούργησε τη χρονική περίοδο 1835-1912 ο παλιός Δήμος Κλειτορίας αλλά και ο παλιός Δήμος Λευκασίου.
Σύσταση και εξέλιξη του Δήμου Κλειτορίας Ο Δήμος Κλειτορίας σχηματίστηκε με το Β.Δ. της 8ης (20) Απριλίου του 1835 ως δήμος της επαρχίας Διποταμίας του Νομού Αχαΐας και Ήλιδος. Στην αρχική του σύσταση περιελάβανε τους οικισμούς: Μαζέικα, Καστριά, Πλανιτέρον, Καρνέσι, Κάνη, Άγιο Νικόλαο, Βρώσθαινα, Μάζι, Άρμπουνα. Έδρα του ορίστηκε ο οικισμός Μαζέικα και κατατάχτηκε στη Γ΄ τάξη με πληθυσμό 1858 κατοίκους. Ο δε δημότης του ονομάστηκε Κλειτόριος.
Με το Β.Δ. της 19ης Ιουνίου (1ης Ιουλίου) 1841 στο Δήμο Κλειτορίας προσαρτήθηκε ολόκληρος ο γειτονικός Δήμος Λυκουρίας, ο οποίος και αυτός είχε σχηματισθεί με Βασιλικό Διάταγμα το 1835 ως δήμος της επαρχίας Διποταμίας. Στη νέα του σύσταση περιελάμβανε τους οικισμούς: Κλειτορία (Μαζέικα) (549), Άγιο Νικόλαο (117), Καστριά (126), Κάνη (86), Πλανητέρου (232), Βρόσθενα (124), Άρμπουνα (210 ), Καρνέσι (414), Μάζι (-), Φίλια (576), Τσορωτά (213), Κόκοβα (242), Λυκούρια (571), Κρινόφυτα (230), Μαμαλούκα (103), Μονή Αγίου Αθανασίου (18). Το 1845 προστέθηκαν και οι οικισμοί: Μοστίτσι, Κλείτωρ, Καστέλλι, Τουρλάδα που αποσπάσθηκαν από το Δήμο Αροανείας.
Έμβλημα (σφραγίδα) του Δήμου Κλειτορίας Η αρχική σφραγίδα του Δήμου Κλειτορίας ήταν κυκλική χωρίς έμβλημα και με το Β.Δ. της 31ης Ιουλίου 1869 (ΦΕΚ 38|σελίς 251) καθορίστηκε … (ϊνα) η σφραγίς του δήμου Κλειτορίας φέρει ως έμβλημα, εν μέσω μεν «Ίππον τρέχοντα», γύρωθεν δε τις λέξεις «Δήμος Κλειτορίας» … που προήλθε από αρχαίο νόμισμα του (450-240 π.X.).
Δήμος Λευκασίου (1870-1912)
Με το Β.Δ. της 11ης Ιανουαρίου 1870 (ΦΕΚ2) «περί μετασχηματισμού των δήμων Καλαβρύτων, Αροανείας και Κλειτορίας» τμήμα του Δήμου Κλειτορίας αποσπάσθηκε από αυτόν και αποτέλεσε το Δήμο Λευκασίου. Ο δήμος που σχηματίστηκε με το προαναφερόμενο Β.Δ της 11 Ιανουαρίου 1870 (ΦΕΚ 2) «περί μετασχηματισμού των δήμων…..», κατατάχτηκε στη Β΄ τάξη με πληθυσμό 3538 κατοίκους και έδρα τη Λυκούρια. Οι οικισμοί που αποτέλεσαν το Δήμο Λευκασίου και αποσπάσθηκαν από το Δήμο Κλειτορίας ήταν οι εξής: Λυκούρια (1163) Κόκοβα (341), Κρινόφυτα (329), Μονή Αγίου Αθανασίου (24), Τσορωτά (329), Φίλια (761), Παγκράτι (591). Με το Β.Δ. της 10ης Ιουλίου 1877( ΦΕΚ 75 ), η έδρα του Δήμου Λευκασίου μετατέθηκε από το χωριό Λυκούρια στο χωριό Φίλια.
Δημογραφική εξέλιξη Ο πληθυσμός του νεοσύστατου δήμου Λευκασίου στην τριακονταεπταετία 1870-1907 διαμορφώθηκε ως κατωτέρω:
Έμβλημα (σφραγίδα) του Δήμου Λευκασίου Κατόπιν γνωμοδοτήσεως του αρχαιολόγου Ευστρατιάδη, επελέγη ως έμβλημα του δήμου και με το Β.Δ της 21ης Ιανουαρίου 1871 (ΦΕΚ 40|σελίς 279) καθορίστηκε …(ίνα) η σφραγίς του δήμου Λευκασίου φέρει ως έμβλημα εν τω μέσω μεν «περιστεράν ισταμένην επί υδρίας, εξής εκρέει ύδωρ και ήτις εμφαίνει την πηγή του Λάδωνος» γύρωθεν δε τας λέξεις «Δήμος Λευκασίου». Η περιστερά προς ένδειξη του Χριστιανικού πνεύματος.
Δημοτικά διαμερίσματα (1997-2010)
Ο καποδιστριακός δήμος περιλάμβανε τα παρακάτω δημοτικά διαμερίσματα και οικισμούς :
Εξωτερικοί σύνδεσμοι
Λευκασίου * Δ
188
Η τρέχουσα σελίδα αφορά το έτος 188 κατά το Γρηγοριανό ημερολόγιο
Θάνατοι
Κατηγορία:Έτη
189
Η τρέχουσα σελίδα αφορά το έτος 189 κατά το Γρηγοριανό ημερολόγιο
Φινσγκάουερ
thumb|250px|Δύο ψωμάκια τύπου Φίνσγκάουερ Φίνσγκάουερ είναι τύπος ψωμιού που κατασκευάζεται και πωλείται στο νότιο Τιρόλο.
Περιγραφή
Τα ψωμάκια τύπου φίνσγκάουερ έχουν μέγεθος παλάμης περίπου και πάχος δύο με τρία εκατοστά. Παρασκευάζονται από ανάμεικτο αλέυρι σίκαλης και σίτου, και με μαγιά που προέρχεται από την επαρχία του Φίνσγκάου του νότιου Τιρόλου. Ο παραδοσιακός τρόπος ψησίματος γίνεται ανά δύο ψωμάκια, τα οποία είναι ενωμένα σχηματίζοντας ζεύγος. Το πατροπαράδοτο σχήμα τους είναι πλατύ και χαμηλό, με λίγη ψίχα μέσα. Είναι καρυκευμένο με τριφύλλι, κορίανδρο, μάραθο και κύμινο. Διατηρείται φρέσκο εκτός ψυγείου και είναι ιδανικό προσφάι για πολυήμερες εκδρομές και οδοιπορίες.
Κατηγορία:Ψωμιά
Επαγγελματίας δολοφόνος
Ο Επαγγελματίας δολοφόνος (The Killer ) είναι ταινία δράσης θρίλερ του Χονγκ Κονγκ του 1989 σε σενάριο και σκηνοθεσία Τζον Γου. Πρωταγωνιστούν οι Τσόου Γιούν-Φατ, Ντάνι Λι και Σάλι Γε.
Η υπόθεση αναφέρεται στον επαγγελματία δολοφόνο Αχ Γιονγκ (Τσόου), ο οποίος κατά λάθος τραυματίζει σοβαρά τα μάτια της τραγουδίστριας Τζένι (Γε) κατά τη διάρκεια ενός πυροβολισμού. Αργότερα ανακαλύπτει ότι αν η Τζένι δεν υποβληθεί σε μια ακριβή χειρουργική επέμβαση, θα τυφλωθεί. Για να βρει τα χρήματα για την Τζένι, ο Αχ Γιονγκ αποφασίζει να κάνει μία τελευταία δολοφονία.
Όταν η οικονομική υποστήριξη από τον Τσούι Χαρκ έγινε προβληματική μετά την κυκλοφορία της ταινίας του Γου A Better Tomorrow 2, ο Γου έπρεπε να βρει υποστήριξη μέσω των χρηματοδοτικών εταιρειών του Τσόου Γιούν-Φατ και του Ντάνι Λι. Ο Γου πήγε στα γυρίσματα του επαγγελματία δολοφόνου με ένα πρόχειρο σχέδιο του οποίου η πλοκή επηρεάστηκε από τις ταινίες Ο δολοφόνος με το αγγελικό πρόσωπο, Κακόφημοι δρόμοι και Narazumono. Ο Γου ήθελε να κάνει μια ταινία για την τιμή, τη φιλία και τη σχέση δύο φαινομενικά αντίθετων ανθρώπων. Μετά την ολοκλήρωση των γυρισμάτων, ο Γου αναφέρθηκε στην ταινία ως φόρο τιμής στους σκηνοθέτες Ζαν-Πιέρ Μελβίλ και Μάρτιν Σκορσέζε.
Ο Επαγγελματίας δολοφόνος δεν γνώρισε άμεση επιτυχία στο Χονγκ Κονγκ, αλλά κέρδισε την αποδοχή των κριτικών διεθνώς με τους κριτικούς να επαινούν τις σκηνές δράσης και το υπερβολικό στυλ του. Η ταινία έγινε το σκαλοπάτι του Γου στο Χόλιγουντ και άσκησε ισχυρή επιρροή σε πολλούς σκηνοθέτες, συμπεριλαμβανομένων των Κουέντιν Ταραντίνο, Ρόμπερτ Ροντρίγκεζ και Τζόνι Το. Στα χρόνια που πέρασαν, ο Επαγγελματίας δολοφόνος θεωρείται μία από τις καλύτερες ταινίες δράσης που έχουν γίνει ποτέ.
Πλοκή
Ο Αχ Γιονγκ, ένας επαγγελματία δολοφόνος, αποφασίζει να αποσυρθεί μετά από μια τελευταία δουλειά. Κατά τη διάρκεια μιας ανταλλαγής πυροβολισμών με γκάνγκστερ, τυφλώνει κατά λάθος μια νεαρή τραγουδίστρια νυχτερινού κέντρου που ονομάζεται Τζένι, όταν το όπλο του πυροβολεί πολύ κοντά στα μάτια της. Τους επόμενους έξι μήνες, την παρακολουθεί ήσυχα, παρακολουθώντας όλες τις παραστάσεις της. Ένα βράδυ, επεμβαίνει για να τη σώσει από μία κλοπή και επίθεση. Η Τζένι τον προσκαλεί στο διαμέρισμά της. Έρχονται κοντά και ξεκινούν μια σχέση. Ωστόσο, η Τζένι μαθαίνει στη συνέχεια από τον γιατρό της ότι εάν δεν υποβληθεί σε μεταμόσχευση κερατοειδούς, θα χάσει ό,τι έχει απομείνει από την όρασή της. Ο Αχ Γιονγκ συμφωνεί να σκοτώσει ένα υψηλόβαθμο αφεντικό των τριάδων για να πληρώσει για την χειρουργική επέμβαση.
Εν τω μεταξύ, ο ντετέκτιβ Λι Γινγκ εκτελεί ένα κακόβουλο μυστικό χαφιέ, αλλά επιπλήττεται και υποβιβάζεται από τον ανώτερό του επειδή πυροβόλησε τον εχθρό του μέσα στο τραμ και προκάλεσε ακούσια το μοιραίο καρδιακό επεισόδιο ενός ομήρου. Αργότερα, ο Λι εντοπίζει τον Αχ Γιονγκ στη μέση του χτυπήματος στο αφεντικό της τριάδας, αλλά τελικά τον χάνει. Ο πελάτης του Αχ Γιονγκ, Χέι Γουόνγκ Χόι, τον προδίδει στέλνοντας δολοφόνους να σκοτώσουν τον Αχ Γιονγκ στη θέση του αυτοκινήτου της απόδρασης. Ο Αχ Γιονγκ πυροβολεί τους δολοφόνους, αλλά ένα παιδί τραυματίζεται σοβαρά από τα διασταυρούμενα πυρά. Ο Αχ Γιονγκ μεταφέρει το παιδί σε ένα κοντινό νοσοκομείο ενώ το ακολουθούν ο Λι και ο σύντροφός του, Λοχίας Τσανγκ Γιε. Ο Αχ Γιονγκ κρατά τον Γιε υπό την απειλή όπλου μέχρι το κορίτσι να ανακτήσει τις αισθήσεις του και μετά δραπετεύει από την αστυνομία. Ο Λι αποκτά εμμονή με την πράξη καλής θέλησης του Αχ Γιονγκ. Αυτός και ο Τσανγκ μαθαίνουν για την Τζένι όταν ο Αχ Γιονγκ την επισκέπτεται, αλλά καταφέρνει να τους ξεγελάσει και να ξεφύγει για άλλη μια φορά από τους δύο μπάτσους.
Ο Λι και ο Τσάνγκ εξηγούν στην Τζένι ότι ο Αχ Γιονγκ ήταν ο δολοφόνος που την τύφλωσε στο νυχτερινό κέντρο. Ο Αχ Γιονγκ συναντιέται με τον μάνατζέρ του, Φουνγκ Σέι, και απαιτεί τα χρήματα που του υποσχέθηκαν για την τελευταία του δουλειά. Ο Σέι τον προδίδει δίνοντάς του έναν χαρτοφύλακα με λευκές σημειώσεις και στέλνει δολοφόνους στον Αχ Γιονγκ στο σπίτι του. Ο Αχ Γιονγκ σκοτώνει τους επιτιθέμενους του, αλλά γλιτώνει τον Σέι από καλή πίστη. Την επόμενη μέρα, ο Αχ Γιονγκ επιχειρεί να σκοτώσει τον Γουόνγκ Χόι, αλλά αποτυγχάνει. Ο Γουόνγκ Χόι προσλαμβάνει τον εκτελεστή Φρανκ Τσεν για να σκοτώσει τον Αχ Γιονγκ. Η Τζένι πείθεται να βοηθήσει την αστυνομία και να στήσει μια παγίδα για τον Αχ Γιονγκ στο αεροδρόμιο, αλλά ο Σέι τους αποσπά την προσοχή ενώ ο Αχ Γιονγκ φεύγει με την Τζένι. Ο Τσανγκ ακολουθεί τον Σέι στο σπίτι του, όπου κρύβονται ο Αχ Γιονγκ και η Τζένι, αλλά τραυματίζεται θανάσιμα από τη συμμορία του Τσεν και πεθαίνει στο νοσοκομείο λίγες στιγμές αφότου μοιράστηκε την ανακάλυψή του με τον Λι.
Ο Λι πηγαίνει να συλλάβει τον Αχ Γιονγκ, αλλά καταλήγει να τον βοηθήσει και η Τζένι παλεύει να βγει από μια ενέδρα. Ο Αχ Γιονγκ και ο Λι φεύγουν και ενώ οι πληγές του Αχ Γιονγκ επουλώνονται, βρίσκονται να δένονται και να γίνονται φίλοι. Ο Αχ Γιονγκ ζητά από τον Λι την υπόσχεση ότι αν του συμβεί οτιδήποτε, θα φροντίσει να κάνει η Τζένι την εγχείρησή της. Ο Λι, ο Αχ Γιονγκ και η Τζένι βρίσκουν καταφύγιο σε μια εκκλησία ενώ ο Σέι πηγαίνει να πάρει τα χρήματα του Αχ Γιονγκ από τον Χόι. Χτυπιέται άσχημα αφού προσπάθησε να πυροβολήσει τον Χόι και φέρει πολλά θανάσιμα τραύματα από πυροβολισμό, αλλά καταφέρνει να πάρει τα χρήματα στην εκκλησία. Ο Αχ Γιονγκ πυροβολεί τον Σέι για να τελειώσει τα βάσανά του και αυτός και ο Λι οπλίζονται πριν εμπλακούν σε μια αιματηρή ανταλλαγή πυροβολισμών με δεκάδες γκάνγκστερ.
Ο Λι και ο Αχ Γιονγκ τραυματίζονται και τελικά βρίσκονται σε μια αντιπαράθεση μεταξύ των Αχ Γιονγκ, Λι και Χόι. Ο Χόι κρατά ένα όπλο στο κεφάλι της Τζένι και πυροβολεί τον Τσεν όταν ο Λι τον παίρνει όμηρο. Ο Αχ Γιονγκ έχει τα μάτια του έξω και αιμορραγεί μέχρι θανάτου καθώς η Τζένι, τώρα τελείως τυφλή, σέρνεται γύρω αβοήθητη προσπαθώντας να τον βρει. Καθώς φτάνει η αστυνομία, ο Χόι παραδίδεται αμέσως, αλλά ένας εξαγριωμένος Λι τον σκοτώνει αμέσως κατά τη διαδικασία της σύλληψής του. Στο τέλος, για παράβαση του νόμου δολοφονώντας τον Χόι ως άγνωστο ύποπτο δημόσια, ο Λι απολύεται, συλλαμβάνεται, ταπεινώνεται και περικυκλώνεται από την αστυνομία και καταρρέει στο έδαφος από απόγνωση για τον χαμό του φίλου του.
Θέματα
Ο σκηνοθέτης Τζον Γου έχει περιγράψει τον Επαγγελματία δολοφόνο ως θέμα «τιμής και φιλίας», «προσπαθώντας να ανακαλύψει αν υπάρχει κάτι κοινό μεταξύ δύο ανθρώπων» και ως «ρομαντικό ποίημα». Η δομή της ταινίας ακολουθεί δύο άντρες σε αντίθετες πλευρές του νόμου που βρίσκουν μια σχέση μεταξύ τους στην αντίθεσή τους με ένα μεγαλύτερο κακό, τον Wong Hoi, ένα αφεντικό της Τριάδας. Η σχέση του Li και του Ah Jong επηρεάστηκε από κατασκοπικά κόμικς από το Mad Magazine. Ο Γου θυμήθηκε: «Όταν ήμουν νέος με γοήτευε το καρτούν – το αγαπώ πολύ...το άσπρο πουλί και το μαύρο πουλί είναι πάντα εναντίον του άλλου, αλλά βαθιά στην καρδιά τους, είναι ακόμα φιλικοί και ήρθε η ιδέα από αυτό." Ο Γου χρησιμοποιεί τον Ah Jong και τον Li ως κεντρικό μοτίβο για να επεξηγήσει ηθικά σημεία. Οι σκηνές με αυτόν τον ανακλαστικό διπλασιασμό περιλαμβάνουν τη σκηνή με τον Λι και τον Ah Jong στις απέναντι πλευρές μιας αίθουσας νοσοκομείου και στην τελευταία σκηνή μάχης όπου ο Λι και ο Ah Jong βρίσκονται σε αντιπαράθεση με τον Γονγκ. Η εστίαση στις αντρικές φιλίες στην ταινία του Γου έχουν ερμηνευτεί ως ομοερωτικές . Ο Γου απάντησε σε αυτές τις δηλώσεις δηλώνοντας: «Οι άνθρωποι θα φέρουν τις δικές τους προκαταλήψεις σε μια ταινία...Αν δουν κάτι στον Επαγγελματία δολοφόνο που θεωρούν ομοερωτικό τότε αυτό είναι προνόμιό τους. Σίγουρα δεν είναι σκόπιμο».
Ο Γου είναι χριστιανός και ενσταλάζει τις ταινίες του με θρησκευτικές εικόνες, ενώ δηλώνει ότι ο Επαγγελματίας δολοφόνος δεν είναι μια θρησκευτική ταινία".
Στην έναρξη της ταινίας, ο Ah Jong βρίσκεται σε μια εκκλησία δηλώνοντας ότι απολαμβάνει την «ηρεμία». Ο Ah Jong βρέθηκε αργότερα στην εκκλησία και πάλι να βγάζει αρκετούς γυμνοσάλιαγκες από την πλάτη του, δείχνοντας τον έντονο πόνο του, ενώ ο βωμός και ο σταυρός φαίνονται εμφανώς πίσω του. Η ιδέα επηρεάστηκε από την ταινία του Μάρτιν Σκορσέζε Κακόφημοι δρόμοι, Ο Γου δήλωσε ότι οι εικόνες χρησιμοποιήθηκαν για να δείξουν ότι "ο Θεός είναι φιλόξενος, ανεξάρτητα από το αν είναι καλός ή κακός άνθρωπος, όλοι είναι ευπρόσδεκτοι".
Ο Γου αντλεί από ζωικούς συμβολισμούς σε όλη την ταινία. Γέμισε την εκκλησία με περιστέρια, χρησιμοποιώντας τα για να εκπροσωπήσουν τα πνεύματα των ανθρώπων. Αυτή ήταν η πρώτη ταινία στην οποία ο Γου χρησιμοποίησε τον συμβολισμό του περιστεριού που θα χρησιμοποιούσε αργότερα για παρόμοιο εφέ στα Hard Target, Face/Off και Επικίνδυνη Αποστολή 2. Μια γάτα εμφανίζεται όταν ο Ah Jong συναντά για πρώτη φορά την Τζένι κατά την επίσκεψή της στο σπίτι, και δευτερευόντως όταν ο σύντροφος του Λι, Tsang προσπαθεί να πιάσει τον Ah Jong στο διαμέρισμα της Jennie. Στην κινεζική κουλτούρα, μια γάτα που μπαίνει σε ένα σπίτι είναι οιωνός καταστροφής και φτώχειας για τους κατοίκους της. Τόσο ο Tsang όσο και η Jennie συναντούν αρνητικά αποτελέσματα στην ταινία.
Προπαραγωγή
Ο Επαγγελματίας δολοφόνος δεν μπόρεσε να γυριστεί μέχρι που ο ηθοποιός Τσόου Γιούν-Φατ παρενέβη και συμφώνησε με την εταιρεία με την οποία είχε συμβόλαιο, την Golden Princess Film, να χρηματοδοτήσει μέρος του έργου. Ο Τσόου είχε συνεργαστεί στο παρελθόν με τον Γου στις δύο ταινίες A Better Tomorrow. Ο Γου ήθελε ο Ντανι Λι να παίξει τον Λι Γινγκ, αλλά ο Λι είχε αποκλειστικό συμβόλαιο με το Cinema City και μπορούσε να δουλέψει στην ταινία μόνο αν εμπλεκόταν η εταιρεία παραγωγής του, Magnum. Ο Τζον Γου πλησίασε τη φίλη του, Σάλι Γε, ζητώντας της να παίξει στην ταινία για να υποδυθεί έναν σημαντικό γυναικείο χαρακτήρα. Η Γε είχε αυτή τη στιγμή συμβόλαιο με τον Τσούι Χαρκ και αποδέχτηκε τον ρόλο, αλλά αργότερα ένιωσε ότι δεν έδωσε την καλύτερη ερμηνεία της. Τους δεύτερους ρόλους συμπλήρωσαν φίλοι των ηθοποιών και σκηνοθέτης. Ο Τσου Κονγκ ήταν φίλος του Chow Yun-fat που είχε βγει στη σύνταξη και επέστρεψε στην ταινία ως χάρη. Δύο από τους στενούς φίλους του Γου προστέθηκαν στο καστ: ο ηθοποιός Κένεθ Τσανγκ και ο σεναριογράφος Μπάρρυ Γουόνγκ. Ο Wong Wing-Hang προσλήφθηκε για να είναι ο διευθυντής φωτογραφίας για το The Killer, αλλά έπρεπε να εγκαταλείψει το πλατό για μεγάλο χρονικό διάστημα, έτσι ο Peter Pau προστέθηκε για να γυρίσει το υπόλοιπο της ταινίας.
Ο Γου είχε πάνω από 90 ημέρες για να γυρίσει την ταινία, ο οποίος ήταν σχεδόν διπλάσιος από τον χρόνο που γυρίστηκε η μέση ταινία του Χονγκ Κονγκ στα τέλη της δεκαετίας του 1980. Ο Γου πήγε στα γυρίσματα μόνο με μια σύντομη επεξεργασία για την ταινία και έγραψε τις λεπτομέρειες του σεναρίου κατά τη διάρκεια των γυρισμάτων. Κατά τη διάρκεια των περιόδων προώθησης της ταινίας, ο Γου περιέγραψε την ταινία ως φόρο τιμής στον Μάρτιν Σκορσέζε και στον Γάλλο σκηνοθέτη Ζαν-Πιέρ Μελβίλ. Ο Γου αναφέρει τον δολοφόνος με το αγγελικό πρόσωπο του Μελβίλ ως επιρροή στην ιστορία. Ο Γου δανείζεται στοιχεία πλοκής για την ταινία, συμπεριλαμβανομένου του σκηνικού όπου ο Τζεφ μπαίνει σε ένα νυχτερινό κέντρο και κοιτάζει την τραγουδίστρια. Ο Γου περιέγραψε επίσης την επιρροή μιας ιαπωνικής ταινίας, Narazumono|ja, για έναν δολοφόνο που σκοτώνει μόνο παραβάτες. Όταν ένας όχλος τον ξεγελάει για να σκοτώσει ένα αθώο άτομο, ορκίζεται εκδίκηση αλλά στη συνέχεια συναντά μια γυναίκα που έχει φυματίωση και θέλει να πάει σπίτι. Ο δολοφόνος υπόσχεται στη γυναίκα ότι θα την πάρει σπίτι αφού πάρει την εκδίκησή του.
Η σκηνή όπου ο Ντάνι Λι κυνηγά έναν ένοπλο σε ένα τραμ γυρίστηκε στο Causeway Bay και το συνεργείο είχε μόνο τρεις ώρες για να γυρίσει. Οι κάτοικοι θεώρησαν ότι ήταν μια πραγματική συμπλοκή και τηλεφώνησαν στην αστυνομία. Ωστόσο, όταν έφτασε η αστυνομία, ο Ντάνι Λι μίλησε με τον επιθεωρητή για να συνεχίσουν τα γυρίσματα. Σκηνές από το φεστιβάλ Dragon Boat γυρίστηκαν με διαφορά μηνών μεταξύ τους, μερικά πλάνα ήταν από τους αγώνες σκαφών και τα υπόλοιπα πλάνα που αφορούσαν τους ηθοποιούς γυρίστηκαν μήνες αργότερα. Ήταν προγραμματισμένο να αναποδογυρίσουν οι βάρκες κατά τη διάρκεια της καταδίωξης, αλλά οι ιδιοκτήτες αρνήθηκαν επειδή θεώρησαν ότι θα έφερνε κακή τύχη. Η σκηνή στο αεροδρόμιο γυρίστηκε στο αεροδρόμιο Kai Tak. Οι σκηνές στο σπίτι του χαρακτήρα του Paul Chu Kong γυρίστηκαν στο Stanley του Χονγκ Κονγκ. Ο John Woo ήθελε αυτό το σπίτι να είναι δίπλα σε μια παραλία, αλλά δεν μπορούσε να βρεθεί μια κατάλληλη τοποθεσία. Η σκηνή δράσης μέσα στο σπίτι χρειάστηκε 28 ημέρες για να γυρίσει. Η τελική σκηνή δράσης χρειάστηκε 36 ημέρες για να γυριστεί και γυρίστηκε σε ένα απομακρυσμένο κτίριο που μοιάζει με εκκλησία, ενώ το εξωτερικό που φαίνεται από το διαμέρισμα του Αχ Τζονγκ είναι μια πραγματική εκκλησία. Το αρχικό τέλος της ταινίας περιλάμβανε την Τζένι να περιμένει στο αεροδρόμιο τον Λι να της δώσει τα χρήματα και να ταξιδέψουν στις Ηνωμένες Πολιτείες. Λόγω του στενού προγράμματος γυρισμάτων της Σάλι Γε, η σκηνή δεν γυρίστηκε και αντικαταστάθηκε με τον Αχ Τζονγκ να παίζει φυσαρμόνικα.
Μουσική
Ο Τσούι και ο Γου διαφώνησαν για τις μουσικές πτυχές της ταινίας. Για την εναρκτήρια σκηνή, ο Γου ήθελε ο τραγουδιστής να ερμηνεύσει ένα τραγούδι τζαζ και να βάλει τον δολοφόνο να παίζει σαξόφωνο. Ο Τσούι απέρριψε αυτή την ιδέα καθώς ένιωθε ότι το κοινό του Χονγκ Κονγκ δεν καταλάβαινε ή δεν του άρεσε η τζαζ. Ο Γου δήλωσε ότι «έπρεπε να το αλλάξει σε ένα κινέζικο τραγούδι, το είδος του τραγουδιού που χρησιμοποιούν πάντα στις ταινίες του Χονγκ Κονγκ». Η ηθοποιός Σαλι Γε που ερμήνευσε τα τραγούδια του Cantopop δεν ένιωθε ότι ήταν κατάλληλα για την ταινία. Τα τραγούδια ζητήθηκαν από το στούντιο και γράφτηκαν ειδικά για την ταινία.
Κυκολοφορία
Ο Επαγγελματίας δολοφόνος κυκλοφόρησε για πρώτη φορά στην Ταϊβάν τον Μάρτιο του 1989 με διάρκεια 124 λεπτών. Στη συνέχεια κόπηκε στον τρέχοντα χρόνο εκτέλεσης των 110 λεπτών και κυκλοφόρησε στο Χονγκ Κονγκ στις 6 Ιουλίου 1989, Ο Woo ένιωσε ότι αυτή η περικοπή ήταν "πολύ καλύτερη". Η ταινία δεν γνώρισε άμεση επιτυχία στο Χονγκ Κονγκ λόγω της σφαγής στην Πλατεία Τιενανμέν, αλλά τελικά κέρδισε φήμη, εισπράττοντας $18.255.083 και έφτασε στην ένατη θέση στο box office του Χονγκ Κονγκ το 1989. Στα 9α Βραβεία Κινηματογράφου του Χονγκ Κονγκ, η ταινία κέρδισε τα βραβεία Καλύτερης Σκηνοθεσίας (Τζον Γου) και Καλύτερου Μοντάζ (Fan Kung Ming) και ήταν επίσης υποψήφια για Καλύτερη Ταινία, Β' Ανδρικού Ρόλου (Paul Chu Kong), Καλύτερου Σεναρίου (Woo) και Καλύτερης Φωτογραφίας (Wong Wing Hang και Peter Pau ). Ο Επαγγελματίας δολοφόνος ήταν δημοφιλές στην Νότια Κορέα, λαμβάνοντας την έβδομη υψηλότερη θέση στις εισπράξεις στο box office στο τέλος του έτους.
Ο Επαγγελματίας δολοφόνος προβλήθηκε σε πολλά κινηματογραφικά φεστιβάλ εκτός Ασίας, συμπεριλαμβανομένου του Φεστιβάλ Φεστιβάλ του Τορόντο το 1989 και, κατά τη διάρκεια της πρεμιέρας της ταινίας στις Ηνωμένες Πολιτείες, στο Διεθνές Φεστιβάλ Κινηματογράφου Παλμ Σπρινγκς τον Ιανουάριο του 1990. Προβλήθηκε επίσης στο Φεστιβάλ Κινηματογράφου Σάντανς στις Ηνωμένες Πολιτείες και στο Φεστιβάλ των Καννών στη Γαλλία το 1990. Ο παραγωγός ταινιών Terence Chang πρότεινε ότι η επιτυχία της ταινίας σε όλο τον κόσμο έκανε πολλούς σκηνοθέτες του Χονγκ Κονγκ να ζηλέψουν: «Δημιουργούσε ένα συγκεκριμένο είδος δυσαρέσκειας στην κινηματογραφική βιομηχανία του Χονγκ Κονγκ. Ένα πράγμα που μπορώ να πω με βεβαιότητα είναι ότι το αμερικανικό, το ευρωπαϊκό, το ιαπωνικό, το κορεάτικο κοινό και οι κριτικοί της Ταϊβάν εκτίμησαν την ταινία πολύ περισσότερο από ό,τι στο Χονγκ Κονγκ.» Ο Επαγγελματίας δολοφόνος έλαβε ευρεία κυκλοφορία στο Ηνωμένο Βασίλειο στις 8 Οκτωβρίου 1993.
Οικιακά μέσα
Ο Επαγγελματίας δολοφόνος κυκλοφόρησε στις Ηνωμένες Πολιτείες σε VHS από την Fox Lorber τον Νοέμβριο του 1992, σε μεταγλωττισμένη και υποτιτλισμένη έκδοση. Στις 25 Ιουνίου 1996 το Fox Lorber κυκλοφόρησε την ταινία μαζί με το Hard Boiled ως διπλό χαρακτηριστικό στο home video. Ο Επαγγελματίας δολοφόνος κυκλοφόρησε σε DVD από την The Criterion Collection την 1η Απριλίου 1998 στο αρχική καντονέζικη γλώσσα με αγγλικούς υπότιτλους. Οι δυνατότητες μπόνους σε DVD περιλάμβαναν το τρέιλερ, σημειώσεις παραγωγής και ένα κομμάτι σχολίων. Ο Γου ήταν πολύ χαρούμενος που η ταινία συμπεριλήφθηκε στη Συλλογή Criterion δηλώνοντας, "ήταν υπέροχο γιατί θα ενημέρωνε τους ανθρώπους για το τι είνα...όταν είδα ότι η Criterion Collection επέλεξε τον Επαγγελματία δολοφόνο, ήμουν πολύ χαρούμενος καθώς η ταινία και το Bullet in the Head είναι οι δύο αγαπημένες μου».
Στις 3 Οκτωβρίου 2000 ο Fox Lorber κυκλοφόρησε ένα DVD του Επαγγελματία δολοφόνου με αγγλικό και καντονέζικο ήχο, συμπεριλαμβανομένου ενός κομματιού σχολιασμού με τον Τζον Γου και τρέιλερ ταινιών. Αυτός ο δίσκος της Fox Lorber συμπεριλήφθηκε επίσης σε μια συλλογή DVD δύο δίσκων με το Hard Boiled, αλλά και τα DVD του Fox Lorber και του Criterion εξαντλήθηκαν.
Στις 30 Μαρτίου 2010, Ο Επαγγελματίας δολοφόνος κυκλοφόρησε από την εταιρεία Dragon Dynasty σε DVD δύο δίσκων και Blu-ray. Τα μπόνους που περιλαμβάνονται ήταν συνεντεύξεις με τον Τζον Γου, οδηγός τοποθεσίων και γκαλερί τρέιλερ.